**Karinthy Frigyes: MAGYARÁZOM A BIZONYÍTVÁNYOM**

Hát kérem szépen, először is: ez még nem végleges bizonyítvány - ez csak afféle lenyomat, amit ideiglenesen kiosztottak nekem. Hogy ma van a féléves bizonyítvány-nap, az nem jelent semmit. A többiek tényleg kikapták a bizonyítványt, de az enyémet föl kellett küldeni a minisztériumba, mivel tévedések derültek ki, amiket sürgősen orvosolni kell. Igen. Különben a bizonyítvány-ellenőrző és kiegészítő konferencia foglalkozni fog az esettel, tanfelügyelői középülésen. Az osztályfőnök úr, mikor ideadta nekem a bizonyítványt, beszédet tartott: kicsit zavarban volt, és tiszteltette a papát. Kérlek, kedves Bauer, mondta, légy szíves, közöld szüleiddel, miszerint sajnálatos tévedés történt bizonyítványoddal, hibás tételek csúsztak bele. A bélyeghatósági szabályrendelet szerint, sajnos, így is ki kell adni a bizonyítványt, de kérnelek kell, kedves Bauer, közöld a szülővel, miszerint ez csak olyan okirat, aminek az adatai nem jelentenek semmit. Kérd meg kedves szüleidet, ne haragudjanak ezért a tévedésért, az igazi bizonyítványt csakhamar kiállítjuk - egyelőre kéretem őket, hogy írják alá ezt, mert az összes iratokat átküldtük a rendőrségre, ahol a nyomozás miatt szükség van erre az aláírásra; de hangsúlyozd kérlek, hogy ez csak formaság. A főkapitány személyesen átírt a fiumei tengerészeti gimnáziumba, derítenék ki, hogy került bele a bizonyítványomba történelemből ez a... ez a... szám, ami ugyancsak egy közönséges szám, azt jelenti, hogy négyszer feleltem történelemből[[1]](#footnote-1) - de esetleges félreértésekre ad alkalmat.

Tudniillik Mangold, a történelemtanár, az csak helyettes tanár nálunk, még nem is osztályozhat, mert előbb vizsgáznia kell osztályzástanból a főegyetemen. Ő csak helyettes osztályzatot adhat, amit másképpen kell érteni - egyes helyett kettest, kettes helyett négyest -, majd ha letette a vizsgát, akkor az összes bizonyítványokban kiigazítják az osztályzatokat igazi osztályzatokra. Most egyelőre kéreti a papát, ne tessék haragudni egyelőre, és üzeni, hogy én négyszer feleltem történelemből, egyszer aláhúzott kétharmadra, egyszer egyesre, kétszer háromnegyedkettesre, tessék ezt összeadni, számtani középarányost venni, kijön a háromnegyed egyes, aláhúzva. Először a második Józsefből feleltem, de akkor csengettek; másodszor kérdezte az örökösödési jogot, mondtam schmalkaldeni szövetség, láttam, mikor beírta az egyfelest, de akkor elvesztette a noteszt.

Fizikából. Hát fizikából már novemberben feleltem, kérdezte a Föld mozgását, s én mondtam, hogy a Nap körül és ellipszis-alakú pályán, melynek egyik gyújtópontjában a Nap van, és ez a Newton érdeme. De akkor a mellettem ülő fiúval összetévesztett, akinek háromnegyede van a fizikából, és nekem írta be véletlenül. Akkor szóltam, a tanári kar megnézte a noteszt, mondta, hogy tényleg a Csekonics helyett írta be véletlenül, de ezt most már nem lehet kiigazítani, mert ebből neki a kormánynál kellemetlenségei támadnak, nagyon kért, hogy ne firtassam a dolgot most egyelőre, és tegyem meg neki, hogy most egyezzem bele a hármasba, év végére kijavítja jelesre, és nem is kell felelni a következő félévben. A jelest mindjárt be is vezette a születési bizonyítványomba, főigazgatói aláírással.

Frőhlichnek pikkje van rám algebrából, arról nem tehetek. A határozatlan együtthatóval kellett megoldani az egyenletet és akkor mikor kihívott, és akkor mikor megmondtam, hogy akkor beszorzok lambdával, erre kiesik a második egyenlet, persze, azért nem esett ki, mert iksszel is be kellett volna szorozni, csakhogy ezt Frőhlich nem vette észre, mire megmondtam, hogy hogy kellett volna, akkor mikor észrevette, hogy ő nem tudta, szégyellte magát, és azt mondta, hogy menjek helyre, és azóta pikkje van rám, mert jobban tudtam az algebrát, és nem akart kihívni javítani, pedig a törvényszékben benne van, hogy januárig ki kell hívni a fiút javítani, mert másképpen nem érvényes az osztályzat, és a Steinmann, a legjobb tanuló is mondta, hogy föl lehet jelenteni Frőhlicht, de nem akartam, mert úgyis pikkje van rám, pedig a dolgozatba nekem ugyanaz jött ki, mint Steinmannak.

Magaviseletből azért van kettes, mert ha van három hármas, akkor nem lehet a magaviseletből se egyes, hanem akkor külön bizonyítványt adnak magaviseletből, amit postán küldenek el a szülőknek.

Ezt!?... Ez nem hármas, ez kettes, csakhogy az osztályfőnök úr olyan furcsán írja a kettest, véletlenül felül írja a végét a kettesnek. Csak a vezetéknevet tessék aláírni... de mostanában ne tessék bemenni az iskolába... a kaput kiemelték... most átalakítják... nincs kapu... nem lehet bemenni... majd egy-két hét múlva...

(*A novella itt meghallgatható*: <https://youtu.be/lOv53ditJ9E>)

1. **Ki a novella főszereplője? Kihez beszél? Mi a beszédhelyzet, melyben a szöveg elhangzik?**

………………………………………………………………………………………………………………………………………………………………………………………………………………………………………………………………………………

1. **A hétköznapi életben gyakran kerülünk olyan helyzetbe, amikor egy másik személyt meg kell győznünk arról, hogy a mi álláspontunk a helyes, de ő is ragaszkodik a saját igazához.**

**a, Milyen hasonló helyzeteket ismersz?**

pl.: bírósági tárgyalás, politikai beszéd, közlekedési baleset, ……………………………………………………………………………………………………………………………………………………………………………………………………………………………………………………………………………….

**b, Milyen módszerek elfogadhatóak ilyenkor? Milyen eszközökkel győzhetjük meg a vitapartnerünket? Húzd alá a megfelelő válaszokat!**

*fenyegetés, megvesztegetés, érvelés, hazugság, félrevezetés, bizonyítás*

1. **A vita során megfelelő tényekkel alátámasztott állításokat, érveket kell felhoznunk az álláspontunk érvényesítéséhez.**

**Egy jó érv két részből áll:**

**ÁLLÍTÁS + BIZONYÍTÉK**

*Mindennap egyél almát, mert nagyon egészséges.*

 **a,** **Az alábbi állításokhoz keress bizonyítékot!**

 A mindennapi testmozgás fontos, …………………………………………….. .

 Érdemes idegen nyelvet tanulni, ………………………………………………. .

 Olvass sok könyvet, ……………………………………………………………… .

 **b, Az alábbi bizonyítékokhoz milyen állítás illik?**

 …………………………………………………, mert sok időt spórolhatsz vele.

 ……………………………………………, mert ezzel óvjuk a környezetünket.

 ………………………………………, mert megfájdul és elromolhat a szemed.

1. **Néhány érv elsőre nagyon jónak tűnik, de nem használhatjuk egy vita során.**

**Ilyen pl. a személyeskedés, amikor nem az ellenfél állításait, hanem a személyét támadjuk.**

pl.: Apukám megtiltotta, hogy dohányozzak, pedig gyerekkorában ő is kipróbálta.

**a, Párosítsd az alábbi érvelési hibát a megfelelő példákkal!**

|  |  |
| --- | --- |
| **Érvelési hiba** | **Példa** |
| **a, szánalomkeltés** | *Einstein szerint csak az agyunk 10%-át használjuk ki.* |
| **b, szaktekintélyre hivatkozás tévesen** | *Tollal írni sokkal szebb és elegánsabb, mint géppel pötyögni.* |
| **c, a „régi jobb, az új rosszabb” érv** | *Add nekem a csokidat, és megvan a napi jó cselekedeted, én pedig nem leszek éhes.* |
| **d, felelősség áthárítása** | *Majd akkor elhiszem, hogy vannak atomok, ha valaki mutat nekem egyet.* |
| **e, közös érdekre építés** | *Nem akarok mosogatni, mert szomorú lettem attól, ahogy a kedvenc sorozatom befejeződött.* |

**b**, **Milyen érvelési hibákat követett el a fentiek közül a novellában szereplő diák az alábbi idézetekben?**

1. *„Tudniillik Mangold, a történelemtanár, az csak helyettes tanár nálunk, még nem is osztályozhat, mert előbb vizsgáznia kell osztályzástanból a főegyetemen”.:*
2. „*de ezt most már nem lehet kiigazítani, mert* *ebből neki a kormánynál kellemetlenségei támadnak, nagyon kért, hogy ne firtassam a dolgot most egyelőre, és tegyem meg neki, hogy most egyezzem bele a hármasba”:*
3. *„Frőhlichnek pikkje van rám algebrából, arról nem tehetek”:*
4. *„Steinmann, a legjobb tanuló is mondta, hogy föl lehet jelenteni Frőhlicht”:*
5. *„de nem akartam, mert úgyis pikkje van rám, pedig a dolgozatba nekem ugyanaz jött ki, mint Steinmannak”:*
6. **A novellában szereplő érvek közül sokat ma is használnak a diákok. Írj néhány, a mai korra jellemző helyes/helytelen érvet a rossz jegyek megmagyarázására! Te melyiket szoktad használni?**

pl. A digitális napló néha átjavítja a jegyeimet sokkal rosszabbakra.

****Kedves Kolléga!

Köszönöm, hogy letöltötted ezt az ingyenes anyagot!

További sok hasznos és érdekes ötletet találsz itt:

[magyaroram.hu](https://d.docs.live.net/bebe30ae9b004e6d/Asztali%20g%C3%A9p/magyaroram.hu)

**Kérlek iratkozz fel az oldalon található hírlevélre, hogy időben értesítést kapj az újdonságokról, ingyenes anyagokról!**

1. ebben az időben az egyes volt a legjobb, az ötös a legrosszabb osztályzat [↑](#footnote-ref-1)